Tasekla taqbaylit yeddan s timawit dayen i d-nenna deg tazwara belli d ccfawat i yesseḥbabren fell-as ar ass-a n wussan. Deg temsalt-a n wamek i d-tedder tsekla tamensayt timawit yenna-d Imarazene Moussa : « Tasekla taqbaylit taqburt, s umata tesɛa acḥal d asentel, yal yiwen icud ɣer wayeḍ, xerṣum di timawit acku tasekla-agi akken ma tella, tettruḥu deg yimi ɣer tmeẓẓuɣt. D aya-agi i tt-yeǧǧan tezger idurar d isafen, ussan d iseggasen akken ad taweḍ si lǧil ɣer wayeḍ. »5. Tasekla timawit ula d nettat, bḍan-tt yimusnawen γef kraḍ n taggayin, tasrit, tamedyazt akked talγiwin tiwezlanin. Ilmend n waya tenna-d Dehbia Abrous : « Tasekla tamensayt taqbaylit tella d tasekla timawit, teqqen ɣer wayen ttidiren deg tmetti, 3 Aḥric-a ibedd aṭas γef tγuri n snat n tezrawin n Diktura, tinna n Akli Samir akked Sadi Nabila.